Document ID: 32005R0078

KOMISIJAS REGULA (EK) Nr. 78/2005
(2005. gada 19. janvāris),
ar ko groza Regulu (EK) Nr. 466/2001 attiecībā uz smagajiem metāliem
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 8. februāra Regulu (EEK) Nr. 315/93, ar ko nosaka Kopienas procedūras attiecībā uz piesārņotājiem partikā (1) un jo īpaši tās 2. panta 3. apakšpunktu,
apspriedusies ar Pārtikas zinātnisko komiteju un Eiropas Pārtikas drošības dienestu,
tā kā:
(1)
Ar Komisijas Regulu (EK) Nr. 466/2001 (2) nosaka atsevišķu piesārņotāju maksimālos pieļaujamos līmeņus pārtikā. Šie pasākumi, kas sevišķi grozīti ar Komisijas Regulu (EK) Nr. 221/2002 (3), ietver smago metālu - svina, kadmija un dzīvsudraba maksimāli pieļaujamos līmeņus pārtikā.
(2)
Sabiedrības veselības aizsardzības interesēs ir svarīgi ievērot tādus piesārņotāju maksimālos pieļaujamos līmeņus, kas nerada veselības traucējumus. Svina, kadmija un dzīvsudraba maksimālajiem pieļaujamiem līmeņiem jabūt drošiem un pēc iespējas zemākiem (ALARA), balstoties uz labu ražošanas un lauksaimniecības/zvejniecības praksi. Pamatojoties uz jaunāko pieejamo informāciju par maksimālajiem pieļaujamiem piesārņotāju līmeņiem noteiktām ūdensdzīvnieku sugām, ir vajadzīgs pārskatīt Regulas (EK) Nr. 466/2001 I pielikuma atbilstošos noteikumus attiecībā uz piesārņotāju maksimālo pieļaujamo līmeni dažos pārtikas produktos. Pārstrādātie noteikumi nodrošina augsta līmeņa patērētāju veselības aizsardzību.
(3)
Attiecīgi ir jāgroza Regula (EK) Nr. 466/2001.
(4)
Šajā regulā minētie pasākumi atbilst Pastāvīgās pārtikas aprites un dzīvnieku veselības komitejas atzinumam,
IR PIEŅĒMUSI ŠO REGULU.
1. pants
Regulas (EK) Nr. 466/2001 I pielikumu groza saskaņā ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 19. janvārī

Labels: 1
17
20
0
3
6